**MINISTERUL TRANSPORTURILOR ȘI INFRASTRUCTURII**

**ORDIN**

**nr.** ….…. **din** ………… **2024**

**pentru completarea articolului 4 din anexa la Ordinul ministrului transporturilor şi infrastructurii nr. 358/2012 pentru aprobarea Liniilor directoare cu privire la măsurile de îmbunătăţire a siguranţei circulaţiei pe infrastructura rutieră, în vederea aplicării Directivei 2008/96/CE a Parlamentului European şi a Consiliului din 19 noiembrie 2008 privind gestionarea siguranţei infrastructurii**

Având în vedere referatul Direcției Transport Rutier nr. 31322 din 01.08.2024, prin care se supune spre aprobare Ordinul ministrului transporturilor și infrastructurii pentru completarea articolului 4 din anexa la Ordinul ministrului transporturilor şi infrastructurii nr. 358/2012 pentru aprobarea Liniilor directoare cu privire la măsurile de îmbunătăţire a siguranţei circulaţiei pe infrastructura rutieră, în vederea aplicării Directivei 2008/96/CE a Parlamentului European şi a Consiliului din 19 noiembrie 2008 privind gestionarea siguranţei infrastructurii,

În temeiul prevederilor art.26 alin. (3) din Legea nr. 265/2008 privind gestionarea siguranţei circulaţiei pe infrastructura rutieră, republicată cu modificările și completările ulterioare, precum și ale art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare,

ministrul transporturilor și infrastructurii emite prezentul,

**ORDIN:**

**Art. I. -** Dupăarticolul 4 din anexa la Ordinul ministrului transporturilor şi infrastructurii nr. 358/2012 pentru aprobarea Liniilor directoare cu privire la măsurile de îmbunătăţire a siguranţei circulaţiei pe infrastructura rutieră, în vederea aplicării Directivei 2008/96/CE a Parlamentului European şi a Consiliului din 19 noiembrie 2008 privind gestionarea siguranţei infrastructurii, publicat în Monitorul Oficial al României, Partea I, nr. 325 din 14 mai 2012, cu modificările și completările ulterioare, se introduce un nou articol, articolul 41, cu următorul cuprins:

"Art. 41. – Punctele negre vor fi stabilite utilizând metoda densității Kernel aplicate cu ajutorul tehnologiei de tip sistem informatic geografic, luând în considerare atributele datelor accidentelor înregistrate și perioada de timp istorică de 5 ani."

**Art. II. -** Prezentul ordin se publică în Monitorul Oficial al României, Partea I.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**SECRETAR DE STAT**

**Adrian-George FOGHIȘ**

**SECRETAR GENERAL**

**Mariana IONIȚĂ**

**SECRETAR GENERAL ADJUNCT**

**Adrian Daniel GĂVRUTA**

**DIRECȚIA GENERALĂ JURIDICĂ**

**DIRECTOR GENERAL**

**Marius TOADER**

**DIRECȚIA TRANSPORT RUTIER**

**DIRECTOR**

**Adriana KALAPIS**

**AUTORITATEA RUTIERĂ ROMÂNĂ – ARR**

**DIRECTOR GENERAL**

**Costel Dorin ȘTEFAN**